Koesterklanke - Hoërskool Overberg
Buitemuurs / Kultuur
Koesterklanke is seker dié kulturele hoogtepunt op die Ovies se kultuurkalender. Sedert 2005 kry leerders die geleentheid om met hul talente op die planke te spog. Sing, dans en toneelspel is aan die orde van die dag en sό word leerlinge bekend gestel aan die wêreld van kuns en teater.
Hierdie jaar het ‘n rekordgetal van 90% van ons skool se leerders aan hierdie geleentheid deelgeneem. In trotse Ovie-tradisie is elke kind se bydrae hoog op prys gestel en kon elke leerder die geleentheid kry om in die spreekwoordelike “lime light” te wees. Dit is juis een van die dinge wat ons skool so spesiaal maak. Elkeen kan sy/haar unieke menswees en talente uitleef in ‘n veilige “gekoesterde” omgewing.
Leerlinge was self verantwoordelik vir hul produksies. Elke jaar verras die leerders hul gehore met produksies van hoogstaande gehalte. Koesterklanke strek ook twee dae. Daar is ‘n hoofproduksie aan die einde van elke dag se vertonings. Hierdie jaar was dit “Battle of the grades”. Leerders het in graadverband opgetree. Daar was uitstekende dansnommers en selfs ‘n Haka deur die graad 10 seuns. Dit het vir groot vermaak gesorg. Op die ou end was dit die graad 9’s wat as wenners aangewys is.
Koesterklanke word goed deur die gemeenskap ondersteun. ‘n Feestelike kuierplek word in die vierkant ingerig waar almal tussen produksies saamkuier. Leerders word vir hulle harde werk tydens ‘n “Oscars” -geleentheid beloon. Hierdie jaar is die volgende toekennings gemaak:
Op 26 en 27 Maart verander die klaskamers van Hoërskool Overberg in ‘n reuse teater en skooluniforms word kostuum. Dis dramas, sang, flieks, dans….Leerlinge skep self hul eie produksies en die adrenalien pomp behoorlik hierdie twee dae.
Vanjaar is die hoofproduksie ‘Blended”, ‘n skouspel van danse, sang en drama.
Vanjaar spog Koesterklanke ook met Altiora Inc, ‘n pragtige koffiewinkel waar teatergangers heerlik kan kuier.
Die doel van hierdie mini- kunstefees is om elke Ovie die geleentheid te gee met sy /haar talente te woeker – en hul skitter!